Anjangas (Pietų Korėja)
Anjangas (kor. 안양시 = Anyang-si) – miestas Pietų Korėjos šiaurės vakaruose, Seulo aglomeracijoje, 25 km į pietus nuo Seulo, 19 km į šiaurę nuo Suvono. Mašinų gamybos, elektrotechnikos ir elektronikos, tekstilės, popieriaus, farmacijos, maisto (alaus), statybinių medžiagų (keramikos) pramonė. Anjange yra didžiausia šalyje kino filmų studija. Netoli miesto yra IX a. šventyklų griuvėsiai.